jkorsvik/nowiki_second_scrape_merged huggingface dataset:
Hans Edvard Nørregård-Nielsen

Hans Edvard Nørregård-Nielsen (født 2. januar 1945 i Sønder Nissum, Holstebro kommune i Danmark) er mag.art., kunsthistoriker og tidligere professor i kunsthistorie ved Aarhus Universitet. Fra 1988 til 31. desember 2013 var han formann for Ny Carlsbergfondets direksjon.
Han har dessuten skrevet flere erindringsbøker, eller «tidsbilder» som han kaller dem, Mands Minde (1999), Riber Ret (2001), Noget nær (2006) og Som sagt (2008). I 2002 fikk han de danske bokhandlernes forfatterpris De Gyldne Laurbær for Riber Ret.
I 2006 var han medlem av kanonutvalget for billedkunst i Den danske kulturkanonen.


== Bibliografi ==
Dansk kunst bind 1-2, 1983, ISBN 87-01-92231-9
Dansk guldalderkunst – fra Abildgaard til Hammershøi – dansk kunst fra 1800-tallet i Aarhus Kunstmuseums samlinger, 1999, ISBN 9788788575439
Danmarks arkitektur – Landbrugets huse, 1980
Kongens København – en guldaldermosaik, Gyldendal 1985
Jeg saa det land – H.C. Andersens rejseskitser fra Italien (biografi), 1990 m.fl., ISBN 9788702029758
Undervejs med Christen Købke (biografi), 1991
Gyldne dage og mørke nætter – omkring Kongens Nytorv, 1994
Hedebilleder, 1997
Keramikeren Thorvald Bindesbøll (biografi), 1997
Mands Minde – et tidsbillede, 1999, ISBN 9788700473720
Riber Ret – et tidsbillede, 2001, ISBN 87-02-00319-8, fotografier av Per Bak Jensen
Undervejs med J. Th. Lundbye (biografi), 2004, ISBN 9788702037470
Noget nær – et tidsbillede (biografi), 2004, ISBN 9788702028867
Dengang i Italien – H.C. Andersen og guldaldermalerne (biografi), 2005, ISBN 9788702033908
Corner classic – figurer i et landskab, 2006
Christen Købke (biografi), 2006, ISBN 9788702049374
Magt og dragt – dansk teglstensarkitektur, 2006, ISBN 9788702029772
Nørre Vosborg – en vestjysk herregård, 2008, ISBN 9788702053999
Som sagt – Et tidsbillede, 2008, ISBN 9788702072297
Længsel - Lundbye og Kierkegaard, sammen med  Bente Bramming og Ettore Rocca, Aarhus Universitetsforlag,  2013


== Priser og utmerkelser ==
1986 – Søren Gyldendal-prisen
1990 – Rosenkjærprisen
1992 – Den Berlingske Fonds Hæderspris
1993  – N.L. Høyen Medaljen
1999  – Weekendavisens Litteraturpris for Mands Minde – et tidsbillede
2002 – De Gyldne Laurbær for Riber Ret
2006 – Rungstedlundprisen
2013  – Medaljen Ingenio et arti


== Referanser ==


== Eksterne lenker ==
(en) Hans Edvard Nørregård-Nielsen på Internet Movie Database 
(da) Hans Edvard Nørregård-Nielsen på Filmdatabasen
Klassisk Veracruz

Klassisk Veracruz, eller klassisk golfkyst, er et kulturområde i nordlige og sentrale deler av det som i dag er den meksikanske delstaten Veracruz. Området lå langs golfkysten og strakk seg fra elva Pánuco i nord til Papaloapanelva i sør. Kulturen eksisterte fra rundt år 100 til 1000, en periode som kalles den klassiske epoken. Det viktigste senteret i Klassisk Veracruz var El Tajín. Andre viktige byer var Higueras, Zapotal, Cerro de las Mesas, Nopiloa og Remojadas.
Menneskeofring var et viktig ritual i kulturen, særlig i forbindelse med mesoamerikansk ballspill. Det ble også produsert et stort antall keramikkfigurer.
Kviljo plantefredningsområde

Kviljo plantefredningsområde og Kviljo plante- og fuglefredningsområde er et biotopvern i Farsund kommune, Vest-Agder. Arealet er henholdsvis 0,8 km² og 3,0 km². Områdene ble fredet i 1987, og det største av de to har vært en del av ramsarområdet Lista våtmarksystem siden 1996.
Hensikten med verneområdet er å beskytte en rik og variert flora, og det rike fuglelivet. Området har det lengste sammenhengende sanddyneområde på Lista. Sanddynene er spesielt mektige og bygger seg opp i en høyde på 5 m. Kviljoodden stikker fram og mange trekkfugler, særlig vadere, har Kviljoodden som siste rasteplass før de forlater landet. 
De to verneområdene består av tre separate deler langs stranden; ettersom plante- og fuglefredningsområdet består av to separate enheter som ligger på hver sin side av plantefredningsområdet, som dekker selve Kviljoodden: De fredete arealene omfatter både landareal (inklusive utenforliggende øyer) og sjøarealer ut til 6 m dyp, målt ved lavvann.  


== Eksterne lenker ==
(no) Kviljo plantefredningsområde i Miljødirektoratets nettsted Naturbase
(no) Kviljo plante- og fuglefredningsområde i Miljødirektoratets nettsted Naturbase
Nesheimvann naturreservat

Nesheimvann naturreservat er et naturreservat i Farsund kommune, Vest-Agder. Området ble fredet i 1988, og har vært en del av ramsarområdet Lista våtmarksystem siden 1996.
Hensikten med verneområdet er å bevare et internasjonalt viktig våtmarksområde. Nesheimsvannet kan være den viktigste innsjøen i våtmarkssammenheng på Sørlandet, særlig som raste- og beiteområde for trekkfugler under vår- og høsttrekk. Sjøen er grunn og næringsrik, og i nordenden finnes det et stort sumpområde. I alt er det påvist 195 fuglearter og 5 underarter i området: gjess, grasender, vadefugl. Sjøen fryser sjelden igjen, og den brukes derfor til overvintring av f.eks. sangsvaner, grasender, dykkender, grågjess og riksefugler.


== Eksterne lenker ==
(no) Nesheimvann naturreservat i Miljødirektoratets nettsted Naturbase
Nordhasselvika fuglefredningsområde

Nordhasselvika fuglefredningsområde er et biotopvern i Farsund kommune, Vest-Agder. Området ble fredet i 1987, og har vært en del av ramsarområdet Lista våtmarksystem siden 1996. 
Hensikten med verneområdet er å bevare et rikt fugleliv og fuglenes livsmiljø i området. Nordhasselvika vurderes som et vakkert natur- og kulturlandskap. Vika er så grunn at koten for 6 meters dybde går 700 m fra land.  I området finnes det både ei rullesteinsstrand og sandstrender. Området er den viktigste trekklokaliteten for vadefugler på Lista, særlig i Sævika og på Litle-Rauna, og har ogsåstor betydning som overvintringsområde. 
Området har vært et populært brettseilingsområde, noe som har skapt interessekonflikter.


== Eksterne lenker ==
(no) Nordhasselvika fuglefredningsområde i Miljødirektoratets nettsted Naturbase
fylkesmannen: Helårlig forbud mot brettseiling, kiting og bølgesurfing
Oddane fort

Oddane fort i Larvik i Vestfold er et eks-tysk hærkystbatteri, bygget av den tyske okkupasjonsmakten i 1941, for å dekke innløpene til Skien, Porsgrunn og Larvik. Den tyske hærens betegnelse på batteriet var HKB 2/980 Nevlunghavn.
Etter krigen ble fortet overtatt av det norske kystartilleriet, og inngikk i forsvaret av Oslofjorden som et av flankefortene i innseilingen til Oslofjorden. I 1993 ble fortet nedlagt som en del av kystartilleriet, og i 1996 gikk forsvarsmuseet og riksantikvaren inn for å bevare fortet for museumsformål. I senere tid har Oddane fort blitt benyttet av Heimevernet,Oddane fort ble fredet i 2015.


== Referanser ==


== Eksterne lenker ==
Om Oddane fort på nettsidene til Kulturarv i Vestfold fylkeskommune
Kystfort.com – 2/HKAR 980 Nevelungshavn Arkivert 14. juni 2010 hos Wayback Machine.
Riksantikvaren – Oddane fort
Forsvarsbygg – ODDANE FORT
«Oddane fort». Kulturminnesøk. Riksantikvaren – Direktoratet for kulturminneforvaltning.
Prestvannet dyrefredningsområde

Prestvannet dyrefredningsområde er et biotopvern ved Prestvannet i Farsund kommune, Vest-Agder. Området ble fredet i 1988, og har vært en del av ramsarområdet Lista våtmarksystem siden 1996. 
Hensikten med verneområdet er å bevare et trekk- og overvintringsområde for våtmarksfugler. Det er observerte over 100 fuglearter ved det lille vannet, som ligger inneklemt mellom bebyggelse. Arter som overvintrer er blant annet ender, dvergdykker, sivhøne og riksefugler. Hekkende arter er blant annet rørsanger, sivsanger og myrsanger. Taffeland og toppdykker er også observert her.
Vannet brukes også som kajakkbane.


== Eksterne lenker ==
(no) Prestvannet dyrefredningsområde i Miljødirektoratets nettsted Naturbase
Røyrtjønn naturreservat

Røyrtjønn naturreservat er et naturreservat i Farsund kommune i Agder. Området ble fredet i 1988, og har vært en del av ramsarområdet Lista våtmarksystem siden 1996.
Hensikten med verneområdet er å bevare et viktig våtmarksområde med et rikt og særpreget fugleliv. Røyrtjønn ligger like innenfor standområdet Lomsesanden, og er en delvis gjengrodd og svært næringsrik innsjø. Gjengroingen har skapt en gjengroingsmyr av nasjonal verneverdi, med forekomster av sjeldne sumpplanter. Tjernet er hekkeområde for bl.a. sangere og riksefugler, og både overvintrings og rasteplass for stær under trekk. I alt er det påvist 88 fuglearter her, hvorav 27 arter våtmarksfugl.


== Eksterne lenker ==
(no) Røyrtjønn naturreservat i Miljødirektoratets nettsted Naturbase
Den danske Kunstforening

Kunstforeningen er en kunstforening som ble stiftet i 1825 etter initiativ av blant andre  Christoffer Wilhelm Eckersberg, J.L. Lund og N.L. Høyen.Formålet med foreningen var å spre kunnskap om kunst ut til befolkningen og skape et bindeledd mellom Kunstakademiet og publikum. Man hadde som mål å skape debatt, sette kunst på dagsordenen og støtte kunstnerne. Det siste ble gjort ved at foreningen kjøpte inn mellom 20 og 30 kunstverk i året samt at den skrev ut konkurranser med ulike temaer. En del av maleriene ble loddet ut blant medlemmene av kunstforeningen.Flere av malerne som ikke hadde deltatt i Kunstakademiets gullmedaljekonkurranser ble i stedet med i konkurranser utlyst av Kunstforeningen. Pengepremiene var mye høyere enn de Kunstakademiet opererte med; 200-300 riksdaler mot akademiets 30-50.Kunstforeningen eksisterer den dag i dag og er en sentral formidler av nasjonal og internasjonal kunst i Danmark. Foreningen har holdt til på Gammel Strand i København siden 1952, i en bygning tegnet av arkitekt Philip de Lange. Bygningen er fredet


== Referanser ==


== Litteratur ==
Flemming Friborg: Det Gode selskab – Kunstforeningens historier 1825 – 2000, ISBN 87-00-47798-2
Kunstforeningen i København. Dens Historie m. m. til 1863. Udg. af Bestyrelsen Kbhvn 1864;
Fortsettelsen: Beretning om Kunstforeningen’s Virksomhed, 1864—71, 1872 og de senere årsberetninger.
Kasper Monrad: Dansk guldalder. Lyset, landskabet og hverdagslivet, Gyldendal forlag, København 2013, ISBN 978-87-0214-106-1


== Eksterne lenker ==
Kunstforeningen Gammel Strand
Steinodden dyrefredningsområde

Steinodden dyrefredningsområde og Steinodden plante- og dyrefredningsområde er et biotopvern i Farsund kommune, Vest-Agder. Arealet er henholdsvis 2,3 km² og 0,2 km². Områdene ble fredet i 1987, og er en del av ramsarområdet Lista våtmarksystem siden 1996.
Hensikten med verneområdet er å beskytte en rik og variert flora, og det rike fuglelivet. Verneområdet ligger åpent og værhardt til ytterst på Lista, i et pent kulturlandskap med lange steingjerder. Geologien i området inneholder rester av Lista-morenen. det rike fuglelivet omfatter særlig vadefugler, men også ender og skarv. 


== Eksterne lenker ==
(no) Steinodden dyrefredningsområde  i Miljødirektoratets nettsted Naturbase
(no) Steinodden plante- og dyrefredningsområde i Miljødirektoratets nettsted Naturbase
Rockers Time Now

Rockers Time Now er et reggaealbum utgitt i april 1976 av reggaeartisten Johnny Clarke. Albumet inneholder flere jamaicanske slagere som tittellåta «Rockers Time Now» og «Satta Massagana». Albumet inneholder et budskap om fred og bevissthet. 


== Sporliste ==
«Rockers Time Now»
«Ites Green and Gold»
«African Roots»
«Be Holy, My Brothers and Sisters»
«Satta Massagana»
«Stop the Tribal War»
«Declaration of Rights»
«Let's Give JAH JAH Praise»
«I Wish It Could Go On Forever»
«Natty Dreadlocks Stand Up Right»
«Prophecy A-Fulfilled»
«Them Never Love Poor Marcus»«Move Out a Babylon, Rasta man; And Leave all the Wicked men – Rasta man...»


== Musikere ==
Vokal – Johnny Clarke
Bass – Robbie Shakespeare
Trommer – Carlton «Santa» Davies, Carlton Barrett, Brother Benbow
Sologitar – Earl «Chinna» Smith
Orgel – Augustus Pablo, Ossie Hibbert, Ian Winter
Piano – Bernard Harvey, Augustus Pablo
Rytmegitar – Tony Chin, Aston «Familyman» Barrett, Brother Bogga, Brother MorrisAlle låtene er mixet av King Tubby. Albumet er produsert av Bunny Lee.


== Eksterne lenker ==
(en) Rockers Time Now på Discogs
King Tubby meets Rockers Uptown

King Tubby meets Rockers Uptown er et album av Augustus Pablo, utgitt i 1976. Dette albumet regnes som et av mesterverkene Augustus Pablo lagde i samarbeid med produseren King Tubby. Albumet regnes som det aller første dub-albumet. Albumet går i faste reggaetoner med en mektig fremtredende bass, med Augustus Pablos gjenkjennende melodica-spill, alt mikset harmonisk sammen til en ypperlig dub plate. Den første av sitt slag i 1976.


== Sporliste ==
«Keep on Dubbing»
«Stop Them Jah»
«Young Generation Dub»
«Each One Dub»
«555 Dub St.»
«Braces Tower Dub»
«King Tubby Meets Rockers Uptown»
«Braces Tower Dub No. 2»
«Corner Crew Dub»
«Skanking Dub»
«Frozen Dub»
«Satta Dub»


== Musikere ==
Bass – Aston «Familyman» Barrett, Robbie Shakespeare, Leroy
Gitar – Earl «Chinna» Smith
Trommer – Carlton Barrett
Orgel, Piano og Clavinet – Augustus Pablo
Tenorsax – Richard «Dirty Harry» Hall
Trompet – Bobby Ellis
Trombone – Vin GordonAlle sangene er komponert av Augustus Pablo. Albumet er produsert av Augustus Pablo og mixet av King Tubby.


== Eksterne lenker ==
(en) King Tubby meets Rockers Uptown på Discogs 
(en) King Tubby meets Rockers Uptown på MusicBrainz
Eva Irene Falleth

Eva Irene Falleth (født 20. januar 1962) er utdannet jordskiftekandidat studieretning regional planlegging ved Norges landbrukshøgskole i 1987 og doktor ingeniør ved Norges tekniske høgskole i 1994. Hennes avhandling var om byvekst og byplanlegging i Katmandu i Nepal.  
Hun har arbeidet som forsker og forskningsleder ved Norsk institutt for by- og regionforskning før hun begynte som professor i by- og regionplanlegging ved Norges miljø- og biovitenskapelige universitet i 2006. Falleth var instituttleder ved Institutt for landskapsplanlegging og hatt dekan stillinger. Fra 2023 er hun direktør for området bærekraftig samfunnsutvikling i Norges forskningsråd.  
Som forsker arbeidet hun med miljø- og ressursplanlegging, planlegging i et institusjonelt perspektiv, sosial kapital og nettverksteori i både urbane og rurale områder.  
Hun har hatt en rekke råds- og styreverv har sittet i regjeringsutnevnte utvalg knyttet til utmark og vært tilknyttet nordiske forskningsråd og i EU. 


== Referanser ==


== Eksterne lenker ==
(no) Publikasjoner av Eva Irene Falleth i forskningsdokumentasjonssystemet CRIStin
Protest (album)

Protest er reggaeartisten Bunny Wailers andre studioalbum. Albumet ble utgitt i 1977, året etter hans vellykkede debutplate som soloartist «Blackheart Man». «Protest» er som tittelen tilsier en protest; mot den kapitalistiske samfunnsstrukturen i kjent Rastafari-stil.


== Sporliste ==
«Moses Children»
«Get Up Stand Up»
«Scheme of Things»
«Quit Trying»
«Follow Fashion Monkey»
«Wanted Children»
«Who Feels It»
«Johnny Too Bad»


== Musikere ==
Vokal – Bunny Wailer
Trommer – Leroy «Horsemouth» Wallace, M. Richards
Bass – Robbie Shakespeare
Keyboard – Earl «Wya» Lindo, Touter, Keith Sterling
Gitar – Peter Tosh, Earl «Chinna» Smith
Blåsere – Tommy McCook, Richard «Dirty Harry» Hall, Bobby Ellis, Herman Marquis«Protest» er produsert av Bunny Wailer. Alle låtene er skrevet av Bunny Wailer, bortsett fra «Get Up Stand Up», som er skrevet av Bob Marley og Peter Tosh, og «Johnny Too Bad», som er skrevet av Bom Marley og T. Wilson.


== Eksterne lenker ==
(en) Protest på Discogs 
(en) Protest på MusicBrainz 
(en) Protest på Spotify 
(en) Protest på AllMusic
Paralgin forte

Paralgin forte er et smertestillende legemiddel som produseres av Weifa. Det leveres som stikkpiller eller tabletter. Paralgin forte inneholder 400 mg paracetamol og 30 mg kodein-fosfatsesquihydrat.  Paracetamol har både smertestillende og febernedsettende virkning. Kodein kan redusere smerteimpulsens innvirkning på smertesentrene i hjernen og kan dermed forsterke den smertestillende effekten. Ca. 10 % av befolkningen omdanner ikke kodein til morfin og vil derfor ikke oppleve økt smertelindrende effekt ved at denne typen legemidler også har kodein som virkestoff. Paralgin forte er reseptpliktig og brukes ved moderate til sterke smerter.
Samme kombinasjon av virkestoff (paracetamol/kodein) finnes også i 

Codaxol (500 mg/30 mg),
Paralgin Major (800 mg/60 mg) stikkpille,
Paramax Comp (500 mg/30 mg),
Pinex forte  (500 mg/30 mg) og
Pinex Major (1000 mg/60 mg) stikkpille.


== Paralgin forte som samfunnsproblem ==
Tolv prosent av befolkningen i Norge får resept på Paralgin forte hvert år og tendensen er at tallet øker. Man har registrert at om lag 2 000 personer har en bruk som er skadelig høy. Over halvparten bruker andre vanedannende medisiner i tillegg. Så høye doser gir fare for avhengighet. Det finnes ikke noe register som kan fange opp dem som får store doser av Paralgin forte, men forbruket av sterke smertestillende legemidler har gått opp med ti prosent fra 2004 til 2007.


== Referanser ==


== Eksterne lenker ==
Pakningsvedlegg for Paralgin forte
Neselvi

Neselvi er ei elv i Nord-Aurdal og Øystre Slidre kommuner i Innlandet. Den renner ut fra Sæbufjorden og munner ut i Strondafjorden ved Fagernes. Selve Neselvi er bare 2,5 kilometer lang, men elva er også nederste del av Øystre Slidre-vassdraget, som er i alt 80,7 kilometer langt, med et nedbørfelt på 774,52 km². Middelvannføringen ved munningen er 15,44 m³/s.


== Referanser ==
Tufsingdeltaet naturreservat

Tufsingdeltaet naturreservat er et naturreservat i Tufsingdalen i Os kommune i Innlandet. Reservatet ble opprettet i 1981 for å bevare et viktig våtmarksområde i sin naturgitte tilstand og å verne om de spesielle landskapsformene, vegetasjonen, det spesielt rike og interessante fuglelivet og annet dyreliv som naturlig er knyttet til området. 
Naturreservatet ligger på begge sider av elva Tufsingas nedre del og omkring dens utløp i Femunden, ca. 660 moh, og har status som ramsarområde, på grunn av sin betydning for trekkfugler.
Elva meandrerer nær utløpet, og ved elveosen finnes et særegent delta av typen fuglefotdelta med mange øyer, dekket av vierkratt. Mellom øyene finnes belter av starr og grunne områder. Langs den sakteflytende Tufsinga vokser det bjørk, omgitt av myrflater. Flatmyr, minerotrof strengmyr og strengblandingsmyr dominerer. Mot kantene fins eksentrisk planmyr med tuestrenger og fastmatte/mykmatte høljer. 
De store starr- og gruntvannsområdene utgjør viktige hekke- og trekklokaliteter for en rekke ender, vadere og andre våtmarksfugler. Observasjoner av sjeldne lavlandsarter som horndykker, sivhauk og dvergmåke understreker de spesielle naturforholdene.


== Eksterne lenker ==
(no) Tufsingdeltaet naturreservat i Miljødirektoratets nettsted Naturbase
elvedelta.no faktaark
Ornitologisk forening: adkomstbeskrivelse
Mystic Man

Mystic Man er den verdenskjente reggaeartisten Peter Tosh sitt fjerde studioalbum. Plata kom etter at Tosh slapp ut av fengsel samme år, hvor han hadde sittet flere måneder for blant annet besittelse av marihuana og andre litt mer uklare grunner. I fengselet ble Tosh behandlet svært dårlig og var nær ved å miste livet da han slapp ut. Albumet er utgitt i 1979 og er spilt inn hos Rolling Stones sitt platestudio. 


== Sporliste ==
«Mystic Man»
«Recruiting Soldiers»
«Can't You See»
«Jah Say No»
«Fight On»
«Buk-In-Hamm Palace»
«The Day the Dollar Die»
«Crystal Ball»
«Rumors of War»


== Musikere ==
Peter Tosh – vokal, gitar, keyboard
Word, Sound and Power:
Robbie Shakespeare – bass, gitar
Sly Dunbar – trommer, perkusjon
Mikey «Mao» Chung – keyboard, gitar, perkusjon
Robbie Lyn – orgel, piano
Keith Sterling – piano på «Mystic Man»


=== Andre musikere ===
Uziah «Sticky» Thompson – perkusjon
Ed Elizalde – sologitar på «Cant You See»
Sammy Figueroa – Conga-trommer på «Mystic Man» og «Buk-In-Hamm Palace»
Skully – tromme på «Fight On»
Ed Walsh – Oberheim syntheseiser på «Buk-In-Hamm Palace», «Recruiting Soldiers» og «Jah Say No»
George Young – altsax, fløyte
Lou Marini – tenorsax, fløyte
Barry Rogers – trombone
Mike Lawrence – trompet
The Tamlins – bakgrunnsvokal
Gwen Guthrie, Yvonne Lewis og Brenda White – bakgrunnsvokalAlle sangene er skrevet og komponert av Peter Tosh. Albumet er produsert av Nigel Reeve.


== Eksterne lenker ==
(en) Mystic Man på Discogs 
(en) Mystic Man på MusicBrainz 
(en) Mystic Man på Spotify 
(en) Mystic Man på AllMusic
Paul Falk

Paul Falk (født 21. desember 1921 i Dortmund, død 20. mai 2017 i Queidersbach) var en tysk kunstløper som deltok i de olympiske vinterleker 1952 i Oslo.
Falk ble olympisk mester i kunstløp under Vinter-OL 1952 i Oslo. Sammen med Ria Baran vant han konkurransen i parløp.
De giftet seg i løpet av sin aktive karriere som kunstløperere. Det var først i 1951 de fikk lov å konkurrere internasjonalt på grunn av at Tyskland var ekskludert fra deltakelse etter andre verdenskrig. De ble verdensmestere i parløp to ganger, 1951 i Milano og 1952 i Paris.


== OL-medaljer ==
1952  Oslo -  Gull i kunstløp, parløp


== Referanser ==


== Eksterne lenker ==
(de) Paul Falk – Munzinger Sportsarchiv 
(en) Paul Falk – Olympedia 
(en) Paul Falk – Sports-Reference (OL-resultater – arkivert)
Ria Baran

Ria Baran (født 2. november 1922 i Dortmund, død 12. november 1986) var en tysk kunstløper som deltok i de olympiske vinterleker 1952 i Oslo.
Baran ble olympisk mester i kunstløp under Vinter-OL 1952 i Oslo. Sammen med 
Paul Falk vant hun konkurransen i parløp.
De giftet seg i løpet av sin aktive karriere som kunstløperere. Det var først i 1951 de fikk lov å konkurrere internasjonalt på grunn av at Tyskland var ekskludert fra deltakelse etter andre verdenskrig. De ble verdensmestere i parløp to ganger, 1951 i Milano og 1952 i Paris.


== OL-medaljer ==
1952  Oslo -  Gull i kunstløp, parløp


== Referanser ==


== Eksterne lenker ==
(de) Ria Baran – Munzinger Sportsarchiv 
(en) Ria Baran – Olympedia 
(en) Ria Baran – Sports-Reference (OL-resultater – arkivert)
Blodtypediett

Blodtypedietten er en diett utviklet og presentert av Peter D'Adamo, en naturopatisk lege, og beskrevet i hans bok «Eat Right 4 Your Type». 
D'Adamos påstand er at ABO-blodtypene er den viktigste faktoren for å bestemme en sunn diett, og han presenterer forskjellige dietter for personer med O-, A-, B- og AB-blodtyper. Lektiner er et nøkkelbegrep i dietten hans.
I sin bøker refererer D'Adamo til arbeider av biokjemikere og glykobiologer som har forsket på blodtyper og hevder eller impliserer at deres forskning støtter hans teori. Ikke desto mindre er det konsensus blant ernæringsfysiologer, leger og forskere at teorien ikke støttes av vitenskapelige bevis.
D'Adamos hypoteser og anbefalinger kritiseres fordi har ikke fremlegger god nok dokumentasjon. I hans første bok som kom i 1997 finnes bare en bibliografi. Hans senere bøker har hatt omfattende referanser om klassifiseringen av forskjellige matvarer i de tre kategoriene han benytter: Fordelaktig, nøytral og unngå. Men selve prosessen og bakgrunnen for hans konklusjoner og klassifisering forblir udokumentert. Dessuten innvendes det at han ved å begrense seg til å dele menneskeheten inn i kun fire stereotyper blir blodtypedietten hans mest av alt lik en slags «blodtypeastrologi».
I januar 2014 publiserte University of Toronto en stor studie der det ble slått fast at det var ingen påviselig sammenheng mellom blodtype og effekt av type diett.


== Referanser ==


== Eksterne lenker ==
Derfor fungerer blodtypedietten Video med den norske legen Wasim Zahid
Pizjma (Petsjora)

Pizjma  (russisk: Пижма) er ei elv i republikken Komi i Russland. Den er ei venstre sideelv til Petsjora, og er 389 kilometer lang, med et nedbørfelt på 5 470 km². Middelvannføringa er på 47 m³/s, men på det meste kan vannføringa være mer enn 800 m³/s. Elva fryser til i slutten av oktober eller tidlig i november, og den blir isfri igjen i slutten av april eller tidlig i mai.Elva har utspring fra Jamozero i Timanhøydene, nær grensa til Arkhangelsk oblast. Den øverste delen av elva renner gjennom ødemark, først sørøstover og senere østover. Før samløpet med Svetloj blir den også kalt Petsjora Pizjmoj. I den nedre delen av elva ligger det flere landsbyer langs elva. 
Pizjma munner ut i Petsjora nær byen Ust-Tsilma, fem kilometer ovenfor Tsilma. De største sideelvene er Vjatkina fra venstre og Ginlaja, Svetlaja og Umba fra høyre. Den nedre delen av elva er farbar for skipstrafikk.


== Referanser ==